./data/phi2331/phi021/phi2331.phi021.perseus-lat2.xml
David Magie
Maximus, quem Pupienum plerique putant, summae tenuitatis sed virtutis amplissimae fuit Sub his pugnatum est a Carpis contra Moesos  fuit et Scythici belli principium, fuit et Istriaeexcidium eo tempore, ut autem Dexippus dicit, Istricae civitatis Dexippus Balbinum satis laudat et dicit forti animo militibus occurrisse atque interfectum, ut mortem non timeret, quem omnibus disciplinis instructum fuisse dicit  Maximum vero negat eius modi virum fuissequalem Graeci plerique dixerunt, addit praeterea tantum contra Maximinum Aquileiensium odium fuisse, ut de crinibus mulierum suarum arcubusnervos facerent atque ita sagittas emitterent  Dexippus et Herodianus, qui hanc principum historiam persecuti sunt, Maximum et Balbinum fuisse principes dicunt, delectos a senatu contra Maximinum post interitum duorum in Africa Gordianorum, cum quibusetiam puer tertius Gordianus electus est  sed apud Latinos scriptores plerosque Maximi nomen non invenio et cum Balbino Pupienum imperatorem reperio, usque adeo ut idem Pupienus cum Maximino apud Aquileiam pugnasse dicatur, cum memoratis historicis adserentibus ne Maximus quidem contra Maximinum pugnasse doceatur, sed resedisse apud Ravennam atque illic patratam audisse victoriam; ut mihi videatur idem esse Pupienus qui Maximus dicitur